**Z M L U V A č. ..../2019**

**o poskytnutí dotácie**

uzatvorená podľa § 5 ods. 7 zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu, zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a na základe publikovanej **Výzvy na** predkladanie žiadostí o poskytnutie dotácie na prípravu analytických kapacít, vzdelávacích a odborných aktivít zapojených do výskumu, vrátane podpory študentov, ktorí reprezentujú Slovenskú republiku na medzinárodnej úrovni (ďalej len „výzva“) medzi zmluvnými stranami (ďalej len „zmluva“):

**Poskytovateľ dotácie: Úrad podpredsedu vlády Slovenskej republiky**

**pre investície a informatizáciu**

Sídlo: Štefánikova 15

811 05 Bratislava

Slovenská republika

Štatutárny orgán: Mgr. Patrik Krauspe, vedúci úradu

IČO: 50349287

DIČ: 2120287004

IBAN: SK52 8180 0000 0070 0055 7142

Bankové spojenie: Štátna pokladnica, Radlinského 32, 810 Bratislava 15

(ďalej len „poskytovateľ“)

a

**Prijímateľ dotácie:** *(verejná vysoká škola v SR)*

Sídlo:

Štatutárny orgán:

IČO:

DIČ:

IČ DPH:

IBAN:

Bankové spojenie:

(ďalej len „prijímateľ“)

(„poskytovateľ“ a „prijímateľ“ ďalej spolu aj ako „zmluvné strany“ a jednotlivo ako „zmluvná strana“)

**Preambula**

Zmluvné strany uzatvárajú túto zmluvu, ktorej cieľom je poskytnutie dotácie od poskytovateľa (ďalej len „dotácia“) podľa § 3 ods. 3 písm. c) zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu na prípravu analytických kapacít, vzdelávacích a odborných aktivít zapojených do výskumu, vrátane podpory študentov, ktorí reprezentujú Slovenskú republiku na medzinárodnej úrovni na základe schválenej žiadosti o poskytnutie dotácie (ďalej len „žiadosť“).

**Článok 1**

**Účel a predmet zmluvy**

1. Účelom tejto zmluvy je úprava zmluvných podmienok, práv a povinností zmluvných strán pri poskytnutí dotácie zo strany poskytovateľa prijímateľovi na realizáciu činností oprávneného projektu podľa výzvy a predloženej žiadosti prijímateľa a to za podmienok stanovených v tejto zmluve a v súlade so všeobecne záväznými právnymi predpismi platnými v Slovenskej republike.
2. Predmetom tejto zmluvy je
3. záväzok poskytovateľa poskytnúť dotáciu **v sume ........,- EUR** (slovom .......................... euro) zo štátneho rozpočtu Slovenskej republiky prostredníctvom rozpočtovej kapitoly poskytovateľa a
4. záväzok prijímateľa použiť vlastné finančné zdroje **v sume ......,- EUR** (slovom ................. euro)

na účelové financovanie *(jedného, dvoch, troch)* výmenných výskumných pobytov slovenských výskumných pracovníkov na *University of California, Berkeley, College of Engineering* v USA (ďalej len *„oprávnené projekty)*.

1. Výška dotácie podľa ods. 2 písm. a) pozostáva z oprávneného projektu č. 1 (*názov*) pre (*Meno a Priezvisko*) **v sume ........,- EUR** (slovom .......................... euro), z oprávneného projektu č. 2 (*názov*) pre (*Meno a Priezvisko*) **v sume ........,- EUR** (slovom .......................... euro) a z oprávneného projektu č.3 (názov) pre (Meno a Priezvisko)   
   v oprávnené výdavky žiadosti sú vo výške **........,- EUR** (slovom ................................. euro).
2. Zmluva sa uzatvára v súlade s vyhlásenou výzvou a v súlade so žiadosťou s interným číslom .../2019.
3. Prijímateľ sa zaväzuje disponovať s dotáciou výlučne na zabezpečenie účelu, na ktorý sa dotácia poskytla v súlade s podmienkami tejto zmluvy.

**Článok 2**

**Podmienky poskytnutia a použitia dotácie**

1. Poskytovateľ poukáže dotáciu podľa článku 1 ods. 2 písm. a) vo výške .........EUR (slovom ...... eur) bezhotovostným prevodom za každý oprávnený projekt jednorazovo na bankový účet prijímateľa uvedený v záhlaví tejto zmluvy najneskôr do pätnástich (15) pracovných dní po nadobudnutí účinnosti tejto zmluvy.
2. Prijímateľ je povinný viesť dotáciu na samostatnom účte na tento účel v banke alebo v pobočke zahraničnej banky uvedenom v záhlaví tejto zmluvy na strane prijímateľa.
3. Dotácia sa považuje za poskytnutú prijímateľovi dňom ich odoslania z bankového účtu poskytovateľa na bankový účet prijímateľa.
4. Dotácia sa poskytuje bezhotovostne a v súlade so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov formou bežného transferu.
5. Prijímateľ zodpovedá za hospodárne, efektívne, účinné a účelné použitie dotácie a realizuje aktivity na svoju vlastnú zodpovednosť. Prijímateľ prijíma dotáciu bez výhrad, v plnom rozsahu a za podmienok uvedených v tejto zmluve.

**Článok 3**

**Povinnosti prijímateľa dotácie**

1. Poskytnutá dotácia je účelovo viazaná a prijímateľ sa zaväzuje použiť ju v zmysle zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“), v súlade s účelovým určením uvedeným v tejto zmluve, ako aj v súlade s  rozpočtom oprávneného projektu/oprávnených projektov schváleným poskytovateľom. **Schválený rozpočet je neoddeliteľnou súčasťou tejto zmluvy.**
2. Prijímateľ sa zaväzuje, že výdavky, ktoré sú financované z poskytnutej dotácie podľa tejto zmluvy, nebudú duplicitne hradené z iných zdrojov.
3. Prijímateľ sa zaväzuje, že poskytnutú dotáciu vráti, ak mu bola na ten istý účel už poskytnutá dotácia zo štátneho rozpočtu v príslušnom rozpočtovom roku (§ 5 ods. 7 písm. m) zákona č. 111/2018 Z. z.).
4. Prijímateľ sa zaväzuje, že poskytnutá dotácia, nebude použitá na iný účel ako je určený   
   v tejto zmluve, a zároveň sa podrobí výkonu kontroly použitia poskytnutej dotácie, ako aj účelu a podmienok dohodnutých v tejto zmluve; za týmto účelom umožní zamestnancom poskytovateľa a kontrolným orgánom Slovenskej republiky v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov prístup ku kontrole poskytnutej dotácie na plnenie kontrolnej činnosti.
5. Prijímateľ sa zaväzuje predložiť poskytovateľovi podklady k finančnému zúčtovaniu poskytnutej dotácie v zmysle zákona o rozpočtových pravidlách verejnej správy a pokynu Ministerstva financií Slovenskej republiky na zúčtovanie finančných vzťahov so štátnym rozpočtom. Prijímateľ zdokladuje aj použitie vlastných finančných zdrojov uvedených v článku 1, ods. 2 písm. b) na financovaní oprávneného projektu/oprávnených projektov.
6. Poskytnutú dotáciu je prijímateľ povinný zúčtovať poskytovateľovi vždy priebežne, najneskôr však v termíne do 31. marca príslušného rozpočtového roka, v ktorom sa vykonáva zúčtovanie za predchádzajúci rok. Finančné prostriedky vyplývajúce zo zúčtovania poskytnutej dotácie vráti prijímateľ poskytovateľovi na depozitný účet č.: SK77 8180 0000 0070 0055 7177 v termíne do (*dátum),* pričom ako variabilný symbol použije číslo dotačnej zmluvy. Prijímateľ je povinný písomne zaslať avízo poskytovateľovi o vrátení finančných prostriedkov do piatich dní od vykonania bezhotovostného prevodu na účet poskytovateľa. V prípade, že je zo všetkých okolností zrejmé, že uvedený termín zúčtovania dotácie nebude prijímateľom dodržaný, je prijímateľ povinný na základe zdôvodnenej písomnej žiadosti požiadať poskytovateľa najneskôr dvadsať (20) pracovných dní pred uplynutím stanoveného termínu zúčtovania dotácie o predĺženie termínu zúčtovania dotácie.
7. Ak prijímateľ nezašle zúčtovanie poskytnutej dotácie poskytovateľovi za príslušný rok, k dátumu ku ktorému sa má zúčtovanie dotácie vykonať podľa odseku 6. zmluvy poskytovateľ písomne vyzve prijímateľa, aby zaslal zúčtovanie dotácie v lehote určenej poskytovateľom, nie dlhšej ako pätnásť (15) pracovných dní. Ak tak prijímateľ neurobí, je povinný poskytnutú dotáciu v plnom rozsahu bezodkladne vrátiť na bankový účet poskytovateľa, ktorý mu oznámi vo vyzvaní podľa tohto odseku.
8. Pokiaľ prijímateľ nevyčerpá dotáciu poskytnutú v roku 2019, je povinný dotáciu alebo jej časť bez odkladu vrátiť v roku 2019 poskytovateľovi na výdavkový účet ŠR č.: SK52 8180 0000 0070 0055 7142 a to najneskôr do 16.12.2019, pričom ako variabilný symbol použije číslo dotačnej zmluvy. Nevyčerpaná dotácia alebo jej nevyčerpaná časť, ktoré boli vrátené na výdavkový účet podľa tohto odseku nie sú predmetom zúčtovania. Prijímateľ je povinný písomne zaslať avízo poskytovateľovi o vrátení nevyčerpanej dotácie alebo jej nevyčerpanej časti do piatich dní od vykonania bezhotovostného prevodu na účet poskytovateľa.
9. Výnosy z poskytnutej dotácie (úroky) sú v zmysle zákona o rozpočtových pravidlách verejnej správy príjmom štátneho rozpočtu. Prijímateľ je povinný vždy odviesť výnosy z poskytnutej dotácie na bankový účet iných nedaňových príjmov úradu č. SK74 8180 0000 0070 0055 7134 neodkladne po uplynutí lehoty na použitie dotácie. Prijímateľ je povinný zaslať písomné avízo poskytovateľovi o vrátení výnosov do piatich dní od ich vrátenia.
10. Za správnosť údajov uvedených v zúčtovaní podľa tohto článku zodpovedá prijímateľ.
11. Doba oprávneného /oprávnených projektov nesmie presiahnuť šesť (7) mesiacov odo dňa účinnosti tejto zmluvy.
12. Na účely poskytovania dotácie nesmú byť práce na riešení oprávneného projektu/oprávnených projektoch začaté pred nadobudnutím účinnosti tejto zmluvy.
13. Prijímateľ je povinný o poskytnutej dotácii viesť účtovnú evidenciu v súlade so zákonom č. 431/2002 Z. z. o účtovníctve v znení neskorších predpisov (ďalej len „zákon   
    o účtovníctve“).
14. Prijímateľ v prípade verejného obstarávania postupuje podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Prijímateľ je zodpovedný za realizáciu verejného obstarávania a je povinný viesť dokumentáciu verejného obstarávania.
15. Prijímateľ uschováva kompletnú dokumentáciu k prijatej dotácii a podporenému oprávnenému projektu/ oprávneným projektom pre kontrolné účely počas desiatich rokov od poskytnutia dotácie.
16. Po ukončení oprávneného projektu/ oprávnených projektov predloží prijímateľ poskytovateľovi záverečnú správu ku každému oprávnenému projektu. Vecné vyhodnotenie a celkové finančné zúčtovanie z poskytnutej dotácie je prijímateľ povinný zaslať v dvoch (2) vyhotoveniach vrátane príloh (dokladov) poskytovateľovi.

**Vecné vyhodnotenie** každého oprávneného projektu musí byť vypracované tak, aby z neho bolo zrejmé dodržanie účelu dohodnutého v tejto zmluve.

**Finančné zúčtovanie** musí byť vypracované v súlade so zákonom o účtovníctve s predložením písomného prehľadu a čitateľných fotokópií dokladov preukazujúcich použitie dotácie na každý oprávnený projekt, a to najmä: daňové doklady - faktúry s náležitosťami podľa § 71 zákona č. 222/2004 Z. z. o dani z pridanej hodnoty v znení neskorších predpisov, kúpne zmluvy, zmluvy o dielo, objednávky, dodacie listy, preberacie protokoly, výpis z bankového účtu, na ktorý bola poskytnutá dotácia, výberoch, bezhotovostných platbách, prípadne výpis zo samostatného dotačného účtu preukazujúci jeho vynulovanie a pod..

Súčasťou finančného zúčtovania je tiež:

1. celková rekapitulácia výdavkov,
2. vyčíslenie výšky celkovej vyčerpanej sumy z poskytnutej dotácie a vlastných zdrojov prijímateľa,
3. zoznam predložených účtovných dokladov,
4. písomné potvrdenie (resp. vyhlásenie) štatutárneho zástupcu prijímateľa o formálnej a vecnej správnosti zúčtovania,
5. uvedenie miesta, kde sa originály dokladov súvisiace s poskytnutou dotáciou u prijímateľa nachádzajú.
6. V zmysle § 8a zákona o rozpočtových pravidlách verejnej správy, ak si prijímateľ môže uplatniť odpočítanie dane z pridanej hodnoty, nemôže byť pri zúčtovaní dotácie poskytnutej zo štátneho rozpočtu uznaný výdavok na úhradu dane z pridanej hodnoty. Ak v rámci dotácie je možné čerpať finančné zdroje aj na úhradu cestovných náhrad, potom tieto môžu byť uhradené len do výšky určenej zákonom č. 283/2002 Z. z. o cestovných náhradách.
7. Po úspešnom ukončení každého oprávneného projektu, je prijímateľ povinný:
8. poskytnúť písomný doklad poskytovateľovi preukazujúci úspešné ukončenie výmenného výskumného pobytu výskumného pracovníka na *University of California, Berkeley, College of Engineering v USA*,
9. zabezpečiť, že slovenský výskumný pracovník po úspešnom absolvovaní výmenného výskumného pobytu odpracuje pre verejnú vysokú školu na území Slovenskej republiky minimálne tri (3) roky.

**Článok 4**

**Sankcie za porušenie finančnej disciplíny**

1. V prípade, že dotácia bola poskytnutá na základe nepravdivých údajov poskytnutých prijímateľom alebo prijímateľ použije dotáciu v rozpore so stanovenými podmienkami, je prijímateľ povinný poskytnutú dotáciu v plnej výške vrátiť a uhradiť poskytovateľovi zmluvnú pokutu vo výške 10 % (slovom: desať percent) z celkovej výšky poskytnutej dotácie uvedenej v článku 1 ods. 2 písm. a) zmluvy na bankový účet, ktorý mu oznámi poskytovateľ. Porušenie finančnej disciplíny upravuje § 31 zákona o rozpočtových pravidlách verejnej správy. Prípadné nároky poskytovateľa na náhradu škody v celom rozsahu nie sú zaplatením zmluvnej pokuty dotknuté.

**Článok 5**

**Komunikácia a doručovanie**

* 1. Zmluvné strany sa dohodli, že ich vzájomná komunikácia vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto zmluvy, ak nedošlo k oznámeniu zmeny adresy. Zmluvné strany sa dohodli, že písomná forma komunikácie sa bude uskutočňovať najmä prostredníctvom doporučeného doručovania zásielok alebo obyčajného doručovania poštou alebo prostredníctvom doručovania do elektronickej schránky.
  2. Zmluvné strany sú si povinné navzájom oznámiť zmenu kontaktných údajov najneskôr do piatich (5) pracovných dní odo dňa kedy nastala táto zmena.
  3. Poskytovateľ môže určiť, že vzájomná komunikácia súvisiaca s touto zmluvou bude prebiehať elektronicky prostredníctvom e-mailu, a zároveň môže určiť aj podmienky takejto komunikácie. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra.
  4. Písomnosť zasielaná druhej zmluvnej strane v písomnej forme sa považuje za doručenú, ak dôjde do dispozície druhej zmluvnej strany na adrese uvedenej v záhlaví tejto zmluvy, a to aj v prípade, ak adresát písomnosť neprevzal, pričom za deň doručenia písomnosti sa považuje deň, v ktorý došlo k:
     + 1. uplynutiu úložnej (odbernej) lehoty písomnosti zasielanej poštou druhou zmluvnou stranou,
       2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
       3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).
  5. Písomnosť zasielaná druhej zmluvnej strane v písomnej forme do elektronickej schránky sa považuje pre účely zmluvy za doručenú momentom doručenia písomnosti do elektronickej schránky zmluvnej strany.
  6. Všetky dokumenty a písomnosti týkajúce sa tejto zmluvy zasiela prijímateľ na adresu poskytovateľa uvedenú v záhlaví tejto zmluvy alebo osobne do podateľne poskytovateľa.
  7. Zmluvné strany výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy zmluvnou stranou, ak zmluvná strana nedostala automatickú informáciu o nedoručení elektronickej správy. Za účelom realizácie doručovania prostredníctvom elektronickej pošty alebo faxu, zmluvné strany sa zaväzujú:

1. vzájomne si písomne oznámiť svoje e-mailové adresy, resp. faxové čísla, ktoré budú v rámci tejto formy komunikácie záväzne používať,
2. vzájomne si písomne oznámiť všetky údaje, ktoré budú potrebné pre tento spôsob doručovania.

**Článok 6**

**Odstúpenie od zmluvy**

1. V prípade, že prijímateľ nepoužije poskytnutú dotáciu v súlade s predmetom a účelom tejto zmluvy, poskytovateľ má právo odstúpiť od tejto zmluvy. Poskytovateľ je tiež oprávnený odstúpiť od tejto zmluvy, ak prijímateľ uviedol v žiadosti nepravdivé údaje, alebo ak nesplnil povinnosti vyplývajúce z tejto zmluvy. Odstúpenie je účinné dňom doručenia písomného oznámenia o odstúpení od tejto zmluvy prijímateľovi. Toto ustanovenie nemá vplyv na povinnosť prijímateľa zaplatiť zmluvnú pokutu podľa tejto zmluvy, ani na postup podľa § 31 zákona o rozpočtových pravidlách verejnej správy. Uplatnením si zmluvnej pokuty nezaniká nárok na náhradu škody v celom rozsahu.
2. Ak nastane situácia podľa odseku 1, t. j. poskytovateľ odstúpi od tejto zmluvy, prijímateľ je povinný do dvadsiatich (20) pracovných dní od doručenia písomného oznámenia o odstúpení od tejto zmluvy vrátiť poskytovateľovi poskytnutú dotáciu, ktorá mu bola poskytnutá na financovanie oprávneného projektu/oprávnených projektov uvedeného v žiadosti v plnej výške. V prípade, že prijímateľovi zároveň vznikne povinnosť na zaplatenie zmluvnej pokuty podľa tejto zmluvy, v rovnakej lehote je prijímateľ povinný zaplatiť poskytovateľovi aj zmluvnú pokutu. Uplatnením si zmluvnej pokuty nezaniká nárok na náhradu škody v celom rozsahu.
3. Porušenie podmienok použitia dotácie sa bude klasifikovať ako porušenie finančnej disciplíny podľa § 31 zákona o rozpočtových pravidlách verejnej správy.
4. Poskytovateľ nezodpovedá za škody, ktoré by mohli vzniknúť odstúpením od tejto zmluvy.

**Článok 7**

**Spoločné a záverečné ustanovenia**

1. Táto zmluva sa uzatvára na dobu určitú, a to do času riadneho splnenia záväzkov podľa tejto zmluvy, najmä vysporiadania všetkých finančných záväzkov prijímateľa voči poskytovateľovi.
2. Práva a povinnosti obsiahnuté v tejto zmluve nie je možné previesť na tretie osoby. V prípade zmeny právnej formy prijímateľa alebo zrušenia prijímateľa bez likvidácie alebo ak prijímateľ zaniká bez právneho nástupcu, t. j. s likvidáciou, je prijímateľ povinný bezodkladne oznámiť túto skutočnosť poskytovateľovi; v prípade zrušenia prijímateľa bez likvidácie, je prijímateľ povinný oznámiť aj názov a sídlo svojho právneho nástupcu, na ktorého prechádzajú záväzky z tejto zmluvy.
3. Prijímateľ vyhlasuje, že všetky údaje, ktoré sú uvedené v tejto zmluve sú úplné, pravdivé a získané v súlade s osobitnými právnymi predpismi. Prijímateľ vyhlasuje, že súhlasí so spracovaním a zverejnením poskytnutých údajov poskytovateľovi v rámci činností poskytovateľa súvisiacich s realizáciou systému dotácie poskytovateľa.
4. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
5. Práva a povinnosti zmluvných strán výslovne neupravené touto zmluvou sa riadia príslušnými ustanoveniami zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu, zákona č. 513/1991 Zb. Obchodného zákonníka, zákona o rozpočtových pravidlách verejnej správy, zákona o účtovníctve, zákona o verejnom obstarávaní a ustanoveniami ostatných všeobecne záväzných právnych predpisov platných na území Slovenskej republiky.
6. Ustanovenia tejto zmluvy možno zmeniť len po vzájomnej dohode zmluvných strán, a to výlučne vo forme písomného dodatku odsúhlaseného oboma zmluvnými stranami.
7. Zmluva je vyhotovená v štyroch rovnopisoch s platnosťou originálu. Jeden rovnopis zmluvy dostane prijímateľ a tri rovnopisy zmluvy dostane poskytovateľ.
8. Zmluvné strany vyhlasujú, že táto zmluva vyjadruje ich slobodnú vôľu, k jej uzavretiu pristúpili vážne, bez omylu a nátlaku, pred podpísaním si ju prečítali a úplne porozumeli jej obsahu, čo potvrdzujú aj svojimi podpismi.

**Za poskytovateľa**: **Za prijímateľa:**

V Bratislave, dňa ............... V ...................., dňa ................

....................................................... ..................................................

Mgr. Patrik Krauspe

vedúci Úradu podpredsedu vlády SR

pre investície a informatizáciu